Coma se ve a dus arcs parallèls e deth madeish color acochar-se sus ua leugèra broma, quan Juno envie ara sua messatgèra (neishent eth de dehòra deth de laguens, ara manèra dera votz d’aquera ninfa136 que consumic er amor, coma eth Solei consumís es bugassi), e qu’es sòns arcs son ua presentida entàs òmes, per çò deth pacte que Diu hec damb Noé, de qué eth mon non tornarie a patir cap aute deluvi, dera madeisha manèra aqueres dues garlandes de sempitèrnes ròses virauen ath torn de nosati, corresponent en tot era garlanda exteriora damb era interiora.